Kia Motorsin Etelä-Korean tehtaalla
**Kia Corporation** (kor. 기아자동차) on vuonna 1946 perustettu eteläkorealainen autonvalmistaja. Kia-merkkisten autojen vuosittainen tuotanto on yli 2,7 miljoonaa ajoneuvoa. Kialla on 14 valmistus- ja kokoonpanotehdasta yhdeksässä eri maassa, ja merkin jakeluverkosto toimii 150 maassa. Vuonna 2012 Kia oli Euroopassa kolmanneksi eniten kasvanut automerkki. Suomessa Kia saavutti vuonna 2012 kaikkien aikojen parhaan markkinaosuutensa, 5,8 prosenttia, ja oli seitsemänneksi myydyin automerkki.

Historia
--------

Kia Motors Corporation on Etelä-Korean vanhin autonvalmistaja. Kia perustettiin joulukuussa 1944 nimellä **Kyungsung Precision Industry**. Alussa pieni tehdas valmisti käsityönä polkupyörien osia, mutta vuonna 1952 alkoi myös polkupyörien valmistus. Silloin otettiin käyttöön nimi Kia Industrial Company. Sana *kia* on peräisin kiinan ja korean sanasta *ki* (suom. *tulla ulos*, *nousta*) ja sanasta *a* (Aasia). 

Vuonna 1957 aloitettiin moottoripyörien valmistus. 1960-luvun alussa Kia käynnisti Korean moottoriajoneuvotuotannon aloittamalla ensin moottoripyörien ja hieman myöhemmin myös kolmipyöräisten tavara-autojen valmistuksen. Ensimmäinen nelipyöräinen tavara-auto oli vuonna 1971 syntynyt malli Titan. Vuonna 1974 valmistui ensimmäinen korealainen henkilöauto, Kia Brisa. 

Kia alkoi kansainvälistyä voimakkaasti perustettuaan tutkimuskeskuksen Japaniin vuonna 1989 ja tytäryhtiön Yhdysvaltoihin vuonna 1992. Yhtiönimi muutettiin vuonna 1990 Kia Motorsiksi. Euroopan markkinoilla Kia aloitti vuonna 1993 Sephia-mallilla. Aasian talouskriisin jälkimainingeissa Kia siirtyi Hyundai Motorsin omistukseen vuonna 1998. Konsernin vuonna 2000 perustettu autoryhmä avasi uusia kehitysresursseja ja synergiaetuja, joista alkoi Kian nopea nousu automaailman kärkeen. 

Vuoden 2006 lopussa Kia aloitti autonvalmistuksen myös Euroopassa investoituaan uuteen tehtaaseen Slovakian Zilinassa. Ensimmäinen tuotantomalli oli Kia cee’d, joka saavutti ensimmäisenä korealaisena automallina täydet viisi tähteä Euro NCAP -törmäystestissä. Kia cee’d -malliston lisäksi tehtaan tuotantoa on uudistunut katumaasturi Kia Sportage. Tehtaan koko kapasiteetti on mitoitettu jopa 300 000 auton vuosituotantoon. Slovakian tehdas toimii vastuullisesti ympäristöasioissa, josta on osoituksena ISO 14001 -ympäristösertifikaatti.

Kian tuonti Suomeen alkoi vuonna 2004. Ensimmäisenä vuonna Kian eri malleja rekisteröitiin 334 autoa, mutta vuonna 2005 jo 3 614 autoa, joista 831 meni eri yritysten ja yhteisöjen käyttöön. Vuonna 2005 Kian osuus Suomessa myydyistä uusista henkilöautoista oli 2,4 prosenttia, ja se oli rekisteröintitilastossa 16. sijalla.

Vuonna 2006 Kia lanseerasi eurooppalaiselle Ceed-mallilleen auton hintaan sisältyvän seitsemän vuoden tai 150 000 km:n tehdastakuun. Kia Motors Europessa laskettiin, että takuun pidennys tulisi valmistajalle halvemmaksi kuin pitkät tuotteen laadusta vakuuttelevat mainoskampanjat. Nykyään kaikissa Kian malleissa on seitsemän vuoden takuu. Kian jälkeen muutkin valmistajat ovat pidentäneet omia takuuaikojaan.

Suomeen tuodut mallit
---------------------

Kia Niro 
* Kia Carens
* Kia Ceed
* Kia Cerato
* Kia Optima
* Kia Picanto
* Kia Rio
* Kia Sorento
* Kia Soul
* Kia Niro
* Kia Sportage
* Kia Venga
* Kia Stinger
* Kia Stonic

Kia-henkilöautojen maahantuontiyhtiönä Suomessa toimii Astara Auto Finland Oy, joka osa espanjalaista vuonna 1870 perustettua autoalan konsernia. Astara-konserni toimii yhteensä 16 maassa kolmella eri mantereella ja sen palveluksessa on noin 2 800 henkilöä. Astaran liikevaihto on noin neljä miljardia euroa ja se myy vuosittain noin 200 000 autoa.

Muita malleja
-------------

Kia Quoris 
* Kia Avella
* Kia Ray
* Kia Forte
* Kia Quoris
* Kia Cadenza
* Kia Carnival
* Kia Mohave
* Kia Pride

Lähteet
-------

1. ↑  Kia Motors Corporation news: *Kia Motors posts 5.9% global sales growth in August* , 9.9.2013[vanhentunut linkki]
2. ↑  Kauppalehti: *Neljä voittajaa Euroopassa* , 15.2.2013 (Arkistoitu – Internet Archive)
3. ↑  Delta Motor Group: *Kia Suomessa* , 8.4.2013 (Arkistoitu – Internet Archive)
4. ↑  Heikki Laurell (toim.): *Suomen henkilöautot 2005*, s. 393. Helsinki: B-Yhtiöt Oy, 205.
5. ↑  Heikki Laurell (toim.): *Suomen henkilöautot 2006*, s. 72. Helsinki: B-Yhtiöt Oy, 2006.
6. ↑  Näin syntyi Kian 7 vuoden takuu *iltalehti.fi*. Viitattu 11.2.2018.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kia Motors**.
* Kia Motors Corporation


|  |  |  |  |
| --- | --- | --- | --- |
| 

| * n
* k
* m
Etelä-Korea KRX 100 |
| --- |
|  |
| 
* Amore Pacific
* BNK Financial
* Celltrion
* Cheil Worldwide
* CJ
* CJ CheilJedang
* CJOS
* Coway
* Daelim Industrial
* Daewoo International
* Daewoo Shipbuilding & Marine Engineering
* DGB Financial Group
* DB Insurance
* Doosan
* Doosan Heavy Industries & Construction
* e-mart
* Grand Korea Leisure
* GS
* Halla Visteon
* Hana Financial
* Hankook Tire
* Hankook Tire Worldwide
* Hansol
* Hanwha Aerospace
* Hyundai Department Store
* Hyundai Development Company
* Hyundai Engineering & Construction
* Hyundai Glovis
* Hyundai Heavy Industries
* Hyundai Marine & Fire Insurance
* Hyundai Mipo Dockyard
* Hyundai Mobis
* Hyundai Motor Company
* Hyundai Steel
* Hyundai Wia
* Industrial Bank of Korea
* Kakao
* Kangwon Land
* KB Financial
* KCC
* Kia Motors
* Korea Electric Power
* KEPCO E&C
* KEPCO KPS
* Korea Gas
* Korea Investment Holdings
* Korea Zinc
* KT
* KT&G
* Kumho Petrochemical
* LF
* LG
* LG Chem
* LG Electronics
* LG Household & Health Care
* LG International
* LG Uplus
* LIG Insurance
* LOEN
* Lotte Chemical
* Lotte Shopping
* LS
* LS Industrial Systems
* Mirae Asset Daewoo
* Naver
* NCsoft
* Nongwoo Bio
* OCI
* Orion
* Osstem Implant
* POSCO
* S-1
* S-Oil
* SM Entertainment
* Samsung Card
* Samsung C&T Corporation
* Samsung Electro-Mechanics
* Samsung Electronics
* Samsung Engineering
* Samsung Fire & Marine Insurance
* Samsung Heavy Industries
* Samsung Life
* Samsung SDI
* Samsung Securities
* Seoul Semiconductor
* SFA Engineering
* Shinhan Group
* Shinsegae
* SK
* SK C&C
* SK Hynix
* SK Innovation
* SK Telecom
* The Basic House
* Woori Financial
* Youngone
* Yuhan

 |

 |